Nog geen duidelikheid oor jagongeluk-saak | Maroela Media
Nog geen duidelikheid oor jagongeluk-saak
Stefan Hepburn tydens 'n vorige hofverskyning. Foto: Maroela Media
Daar is steeds geen duidelikheid oor die saak teen Stefan Hepburn, die man wat aangekla word nadat hy 'n plaaswerker tydens 'n jagtog glo per ongeluk doodgeskiet het, nie.
Hepburn, geklee in 'n donker pak en das, het Maandagoggend vlugtig in die Modimolle-streekshof voor landdros Peter Manthata verskyn. Hepburn se regsverteenwoordiger het aan die hof gesê dat die verdediging sedert Hepburn se vorige hofverskyning vertoë in verband met die saak aan die kantoor van die direkteur van openbare vervolging (DOV) gerig het, maar nog geen terugvoer in die verband gekry het nie.
Adv. Doria Groenewald, die staatsaanklaer, het bevestig dat die vertoë gerig is en dat sy ook nog nie terugvoer van die DOV ontvang het nie.
Manthata het die verdediging gemaan om die kwessie dringend by die kantoor van die DOV op te volg om te verseker dat die DOV wel die vertoë ontvang het en vas te stel wanneer 'n besluit verwag kan word. Die saak is daarna tot 28 Junie uitgestel.
Foto: Mariné Lourens
Hepburn word aangekla van strafbare manslag in verband met die dood van Jan Railo (23). Maroela Media het vroeër berig Hepburn en sy vrou het op 11 Februarie verlede jaar op 'n plaas buite Modimolle bosvarke gaan jag. Hepburn het in sy verklaring wat aan die hof voorgelê is, gesê hulle het ná sononder in die mielieland gesit en vir die bosvarke gewag.
Hepburn is reeds vroeër op borgtog van R15 000 vrygelaat wat vandag verleng is tot sy volgende hofverskyning.
Stella-koshuismoorde: Name van slagoffers, verdagte bekend
Mens skiet nooit blindelings nie !!
Gert het jy al in die nag bosvarke geskiet? Jy sit stoksiel alleen in die donkernag, niemand moet in die land wees nie want as jy so jag dan werk jy op buite lyne van die vark en jy sien nie n duidelike prentjie nie, en ook omdat bosvarke lewens gevaarlikis skiet jy so gou moontlik
Dit is hoe jy vlakvarke en bosvarke in skemer skiet. Dit is hoe dit werk. Jy sien 'n donker kol en dan skiet jy. As jy dit nognie gedoen het moet jy eers vra. Gee ingeligde kommentaar
LAAT HOM VRY
Daar is NOOIT genoeg bewyse om plaasmoordenaars vas te trek nie en van 7 plaasmoordenaars laat hulle gewoonlik 4 vry maar boeta laat dit net 'n witman wees wat 'n ongeluk oorgekom het of homself en sy eiendom verdedig het teen 'n aanvaller .. al is daar nie bewyse dat dit opsetlik was nie, hulle sal soek TOT hulle iets kry. WAT soek die werker van die BUURPLAAS op sy eiendom? Jy verwag mos nie 'n vreemdeling op jou plaas nie? A NEE A dit is bitter onregverdig!! Wat het van 'n regverdige regstelsel geword?
Gert jy het geen idee van bosvarke jag nie. Jy kan probeer jag met n riostaat en n rooi lig wat jy verstel soos wanneer jy n luiperd skiet by aas. Dit werk egter goed as jy gedurende volmaan, slegs in die maanlig jag of as die son besig is om te sak. Ek beveel dit dan nie aan dat n dief op sy kniee moet kruip waar jy besig is om die jag nie , want hy gaan gepeper word.